MODIFICACIÓN DA HORA E LUGAR DE CELEBRACIÓN DO PRIMEIRO EXERCICIO DE TÉCNICO/A DE ADMINISTRACIÓN XERAL
ADMINISTRACIÓN LOCAL — Municipal — Pontevedra (Persoal, oposicións, 03/02/2021)

A concellería delegada do Servizo de Persoal e Cultura, en data 28/01/2021 ditou a seguinte resolución: 1.- No Boletín Oficial da Provincia de Pontevedra (BOP), núm.250, do 30/12/2020, publicouse a resolución da concellería delegada de Persoal e Cultura de data 21/12/2020 pola que se aprobou a lista definitiva de aspirantes admitidos/as e excluídos/as e se fixou a data de constitución do tribunal e do primeiro exercicio do proceso selectivo convocado para cubrir unha praza de técnico/a de administración xeral incluída na OEP do ano 2020, pola quenda libre. Segundo consta na devandita resolución o lugar de celebración do primeiro exercicio será o día 9 de febreiro de 2021, ás 16.30 horas na Sala de usos múltiple do Teatro Principal situado na rúa Rúa Paio Gómez Charino, núm.6, segundo andar.2.- Con data 26/01/2021, publicouse no Diario Oficial de Galicia número 16-bis a Orde da Consellería de Sanidade do 26 de xaneiro de 2021 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia, cuxo punto 3.14 do seu anexo establece o seguinte: “(.) A realización de actos e reunións laborais, institucionais, académicas, profesionais, sindicais, de representación de traballadores e administrativas, actividades en centros universitarios, educativos, de formación e ocupacionais, poderanse realizar sempre que se adopten as medidas previstas nos correspondentes protocolos de funcionamento, ben que se recomenda que se realicen de forma telemática sempre que sexa posible. Non se poderá superar o trinta por cento da capacidade autorizada do local. En calquera caso, deberase respectar un máximo de 30 persoas para lugares pechados e de 75 persoas se se trata de actividades ao aire libre.” Á vista do establecido neste punto 3.14 e dado que o número de aspirantes admitidos ao proceso selectivo de técnico de administración xeral ascende a un total de 42 persoas, procede modificar o lugar e a hora de celebración do primeiro exercicio do proceso selectivo, nos termos que se sinalan no resuelve desta Resolución.1º.- É competencia da alcaldía a presente resolución consonte o previsto no artigo 124.4 da Lei 7/1985, reguladora das bases do réxime local e o artigo 13 do Regulamento orgánico do goberno e da administración municipal, publicado no BOP núm.248 do 28 de decembro de 2005. Mediante Decreto da alcaldía de data 15/06/2019 delégase na concelleira delegada do Servizo de Persoal e Cultura as decisións, propostas e trámites en materia de persoal que sexan competencia da Alcaldía. En atención ao exposto, esta concellería, no exercicio das súas atribucións delegadas, Primeiro.- Modificar o lugar de celebración do primeiro exercicio do proceso selectivo convocado para cubrir unha praza de técnico/a de administración xeral, incluída na OEP do ano 2020, que terá lugar o día 9 de febreiro de 2021, ás 17.00 horas, na Sala de obradoiros do Pazo da Cultura, situado na rúa Alexandre Bóveda, s/n. Infórmase que no caso de que o número de aspirantes presentados a este primeiro exercicio exceda do aforo establecido no punto 3.14 do Anexo da Orde da Consellería de Sanidade do 26 de xaneiro de 2021 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia, se habilitarán para a realización da proba, xunto a sala de obradoiros, os seminarios do Pazo da Cultura que resulten necesarios garantir a seguridade na realización das probas e o cumprimento do establecido no citado apartado 3.14 da Orde da Consellería de Sanidade do 26 de xaneiro de 2020. Segundo.- Publicar o contido desta resolución no Taboleiro de anuncios do Concello de Pontevedra e no BOP, para xeral coñecemento e efectos. Así o ordena e dispón esta concellería delegada do Servizo de Persoal e Cultura no exercicio das súas atribucións delegadas, ante o Secretario da Administración Municipal, que DA FE da precedente resolución.” En Pontevedra, na data da sinatura electrónica A concellería delegada,